
OPIS POSLOVA
Broj nabave: KK.03.2.1.08.0001-01/2018
Naziv nabave: Usluga pripreme i provedbe kliničkog ispitivanja proizvoda („Avital“ kapsule, dodatak prehrani) u svrhu dokazivanja učinkovitosti proizvoda u jačanju imuniteta i otpornosti organizma kod alergija.

Avital kapsule su dodatak prehrani koje sadrže aktivne sastojke koji doprinose normalnoj funkciji imunološkog sustava, smanjenju umora i iscrpljenosti, normalnom metabolizmu stvaranja energije te zaštiti stanica od oksidativnog stresa. 
Avital kapsule sadrže različite aktivne sastojke koji svaki za sebe pokazuje pozitivan učinak na ljudsko zdravlje: vitamini, minerali, beta glukan, astragalus, itd. Za pojedine sastojke je od strane Europske komisije (EC) i Europske agencije za hranu (EFSA) odobreno korištenje zdravstvenih tvrdnji dok je za pojedine moguće ishoditi dozvolu Ministarstva zdravstva RH za korištenje zdravstvene tvrdnje. U slučaju Avital kapsula, odobreno je korištenje tvrdnje da proizvod „Sadrži kozlinac (Astragalus membranaceus) koji doprinosi otpornosti organizma prema vanjskim činiteljima“.  
Kliničko ispitivanje koje je predmet nabave odnosi se na dokazivanje učinkovitosti GOTOVOG (cjelokupnog) PROIZVODA, sa svim njegovim sastojcima i u točno određenim omjerima na zdravlje bolesnika. Rezultat ovog istraživanja provedenog u certficiranoj ustanovi, u obliku potvrde i publikacije te uz navedeno rješenje Povjerenstva Ministarstva zdravstva, koristi se u kontaktima s poslovnim partnerima u svrhu ostvarenja deklariranog cilja projekta:  „Povećanje prihoda od prodaje i izvoza poduzeća PHARMOVAL d.o.o. putem plasiranja novog proizvoda sukladnog svim relevantnim europskim normama i dokazane sigurnosti, pouzdanosti i učinkovitosti.“
Za ovo ispitivanje su od osobitog interesa beta-glukan i astragalus te njihov utjecaj na imunološki sustav i imunomodulatorni odgovor. 
Usluga uključuje dizajn i provedbu kliničkog ispitivanja učinkovitosti i sigurnosti Avital kapsula kod ispitanika (najmanje 50 ispitanika) s alergijskim rinitisom. 
Dizajn i provedba kliničkog ispitivanja uključuju sljedeće aktivnosti:
•	priprema protokola kliničkog istraživanja i prateće dokumentacije;
•	ishođenje odobrenja Etičkog povjerenstva Ministarstva zdravstva;
•	provedbu ispitivanja na najmanje 50 ispitanika u certificiranoj ustanovi ovlaštenoj za obavljanje takvih istraživanja
•	obradu podataka i statističku obradu
•	pisanje publikacije

Sva dokumentacija će naručitelju biti isporučena u: 
•	Papirnatom obliku: svaki dokument 1 primjerak u „papirnatom“ obliku 
•	Digitalnom obliku: na CD-u ili USB sticku u formatu pogodnom za daljnju grafičku obradu i objavljivanje u stručnim i marketinškim publikacijama naručitelja.
Poslovi i postupci kliničkog ispitivanja dodataka prehrani propisani su zdravstvenim standardima, zakonskim i podzakonskim aktima u nadležnosti Ministarstva zdravstva i ponuditelj usluge ih se dužan pridržavati.
Naručitelj je dužan dobavljaču usluge dostaviti potrebnu količinu proizvoda koji se ispituje, u obliku i formulaciji koja je predviđena za tržište, uz svu prateću dokumentaciju.
[bookmark: _GoBack]
